open-index/open-wikipedia-markdown huggingface dataset:
Xosé María Tobío Barreira

**Xosé María Tobío Barreira**, nado en Caldas de Reis o 17 de xaneiro de 1954, é un político galego do PSdeG-PSOE.

## Traxectoria 
Fillo de José Tobío Fraiz. Nas eleccións municipais de 1995 encabezou a candidatura do PSdeG-PSOE á alcaldía de Caldas de Reis e foi elixido alcalde grazas a un pacto co BNG. Volveu ser elixido alcalde nas municipais de 1999 e 2003 con maioría absoluta. En decembro de 2006 dimitiu como alcalde. En 2008 foi elixido secretario xeral dos socialistas de Caldas de Reis.

## Notas 
## Véxase tamén 
### Outras páxinas 
* Eleccións municipais en Caldas de Reis
Ramón Caldas García

**Ramón Caldas García**, nado en Caldas de Reis e finado no mesmo concello en outubro de 2008, foi un político galego.

## Traxectoria 
Ingresou como voluntario na Mariña de Guerra en 1938. Funcionario do Xulgado de Caldas de Reis, no franquismo militou en FET y de las JONS, foi Prohombre da Hermandad de Labradores, Delegado Comarcal das Juventudes, delegado da Garda de Franco, concelleiro e foi nomeado alcalde e Xefe local do Movemento de Caldas de Reis, tomando posesión o 24 de febreiro de 1968. Permaneceu como alcalde até 1979. Recibiu a insignia da Orde de Cisneros en 1970.

## Notas
Francisco Álvarez Gómez

**Francisco Álvarez Gómez** foi un farmacéutico e político galego.

## Traxectoria 
Licenciado en Farmacia pola Universidade de Santiago de Compostela. Militante de FET y de las JONS e tenente de complemeto. Inspector farmacéutico municipal, foi nomeado alcalde e Xefe local do Movemento de Caldas de Reis en xullo de 1965. Permaneceu como alcalde até 1968.

## Notas
Melanocortina

Derivados da proopiomelanocortina

**Proopiomelanocortina**

&nbsp;
&nbsp;
&nbsp;

γ-MSH
ACTH
β-lipotropina

&nbsp;
&nbsp;
&nbsp;
&nbsp;
&nbsp;

&nbsp;
α-MSH
CLIP
γ-lipotropina
β-endorfina

&nbsp;
&nbsp;
&nbsp;
&nbsp;

&nbsp;
&nbsp;
β-MSH
&nbsp;

As **melanocortinas** son un grupo de hormonas peptídicas entre as que está a hormona adrenocorticotropa (ACTH) e as diferentes formas da hormona estimulante dos melanocitos (MSH). as cales derivan da proopiomelanocortina na hipófise. As melanocortinas exercen os seus efectos uníndose e activando os receptores da melanocortina.

## Notas 
## Véxase tamén 
### Ligazóns externas 
*
Xochimilco

**Xochimilco** (AFI: [sotʃimilko]; , ) é unha das 16 delegacións da Cidade de México e atópase ao sur xeográfico deste mesmo. O seu territorio conta cunha área duns 122 quilómetros cadrados, sendo o terceiro maior do distrito. Xochimilco ten fama grazas á súa extensa rede de canles sobre os restos do antigo lago Xochimilco. A xente pode facer viaxes sobre as coloridas *trajineras* entre *chinampas* cubertas de flores nos canais de Xochimilco. Hoxe en día é unha atracción turística popular. Nun das canles foron disputadas as competicións de piragüismo e remo nos Xogos Olímpicos da Cidade de México de 1968. Xochimilco está inscrito na lista do Patrimonio da Humanidade da UNESCO no 1987.

## Toponimia e glifo emblema 
A palabra *Xochimilco* provén do náhuatl *xōchi-*, 'flor', *mīl-*, 'terra de cultivo' e *-co*, postposición do lugar , traducido habitualmente como "o campo de flores" aínda que a tradución máis próxima é "Chinampas de Flores".

### Xeografía descritiva 
Cos seus 122 km², o territorio de Xochimilca representa o 7,9% da superficie total da Cidade de México. As súas coordenadas extremas son 19°19'-19°09' latitude norte; e 99°00'-99°09' de lonxitude oeste. A delegación limita ao norte cos territorios de Coyoacán e Iztapalapa; ao leste, con Tláhuac; ao sur, con Milpa Alta; e ao oeste, con Tlalpan. A sede do goberno delegado está situada no barrio do Rosario, un dos barrios orixinarios de Xochimilco.

A parte norte do territorio é chaira e sitúase na altitude media do val de México, é dicir, 2240&nbsp msnm. Esta zona foi ocupada hai uns anos polo lago de Xochimilco, cuxos vestixios son as canles da chinampería. Ao sur da conca do lago érguense os outeiros de Xochitepec, Tzompol, Tlacuallelli e Teuhtli, que constitúen o límite natural entre a conca de México ao sur. Entre eles, o outeiro de Xochitepec ofrece unha ampla vista da zona urbana de Tlalpan e Xochimilco. No cumio do volcán Axocopiaxco, o territorio da delegación alcanza máis de 3000ms.n.m.

Xochimilco é moi coñecida polas súas canles, que quedan do que foi un extenso sistema de lagos e canles que conectaba a maioría dos asentamentos do Val de México. Estas canles, xunto coas illas artificiais chamadas chinampas, atraen turistas e outros residentes da cidade para que paseen en coloridos barcos tipo góndola chamados trajineras ao redor do  de canles. Este sistema de canles e chinampas, como vestixio do pasado precolonial da zona, fixo de Xochimilco un Patrimonio da Humanidade.

## Notas 
## Véxase tamén 
### Ligazóns externas 
* Páxina da Administración Delegacional de Xochimilco - DF 
* Páxina do Goberno do Distrito Federal
Yosyf Rutskyi

**Yosyf Veliamyn Rutskyi** (en ; en ; en ), nado en 1574 en Ruta (hoxe no distrito de Navahrudak, Belarús) e finado o 5 de febreiro de 1637, foi un eclesiástico grecocatólico ucraíno, metropolita de Kíiv e Galicia dende 1613 até a súa morte en 1637.
## Traxectoria 
Naceu en Ruta, preto de Navahrudak (entón parte do Gran Ducado de Lituania, hoxe en Belarús), nunha familia orixinalmente ortodoxa mais conversa pouco despois ao calvinismo. Comezou os seus estudos en escolas calvinistas de Niasviž e Vilnius. Arredor de 1590, cando estudaba na Universidade Carolina de Praga e baixo influencia dos xesuítas, converteuse ao catolicismo, adoptando o catolicismo latino. Entre 1593 e 1596 estudou Filosofía na Universidade de Würzburg, e a partir de 1603 no Colexio Grego de Santo Atanasio de Roma. A petición de Clemente VIII, pasou ao rito bizantino.

A súa volta a Lituania, traballou en Vilnius (entón principal sé da Igrexa ucraína) xunto ao metropolita Ipatii Potii, e alí fundou unha escola de preparación para o sacerdocio. Entre 1605 e 1606 viviu en Moscova co legado papal Paulo Simeón, e á súa volta a Roma presentou ao papa Paulo V un programa de reforma relixiosa da Igrexa católica ucraína. Á súa volta a Vilnius ingresou no mosteiro da Santa Trindade (1607), onde foi ordenado e tomou o nome relixioso de "Yosyf" (1608). En 1613 foi consagrado bispo, e á morte de Ipatii Potii foi nomeado metropolita.
## Notas 
## Véxase tamén 
### Bibliografía 
*
New Line Cinema

**New Line Film Productions Inc.**, a miúdo referido simplemente como **New Line Cinema**, é un estudio de cine fundado en 1967 por Robert Shaye como compañía de distribución de cine, converténdose despois nun estudio de filme independente. Converteuse en subsidiaria de Turner Broadcasting, e despois de Time Warner en 1996, sendo fusionada co estudio Warner Bros. no 2008.

## Notas
Euromillóns

250px|thumb|Países participantes no Euromillóns:
O **Euromillóns** é unha lotaría europea, levada a cabo polos organismos encargados da lotaría en cada un dos países participantes. O primeiro sorteo tivo lugar o venres 13 de febreiro de 2004 en París. España, Francia e o Reino Unido foron os primeiros que tomaron parte, pero os organismos de lotaría de Austria, Bélxica, Irlanda, Luxemburgo, Portugal e Suíza uníronse posteriormente, o 8 de outubro de 2004. En Andorra tamén é posible xogar a través de administracións de Loterías y Apuestas del Estado.

O sorteo lévase a cabo todos os martes e venres pola tarde, e ten lugar en París. Os billetes de lotaría teñen un prezo de dous euros por participación na maioría dos países. Os premios, á parte do bote, son fixados de acordo á participación por país.

## Países participantes 
## Formato 
Para xogar:
* Elixa 5 números, que poden ser calquera do 1 ao 50.
* Elixa 2 estrelas da sorte, números do 1 ao 11.
Durante o sorteo, 5 números e 2 estrelas da sorte son extraídos ao chou de dúas máquinas con bombos que conteñen bólas numeradas. A máquina que contén os 50 números chámase *Stresa*, e a outra, que contén as 11 estrelas, é *Paquerette*.

## Premios 
* 1ª Categoría: 5 números e 2 estrelas
* 2ª Categoría: 5 números e 1 estrela
* 3ª Categoría: 5 números
* 4ª Categoría: 4 números e 2 estrelas
* 5ª Categoría: 4 números e 1 estrela
* 6ª Categoría: 3 números e 2 estrelas
* 7ª Categoría: 4 números
* 8ª Categoría: 2 números e 2 estrelas
* 9ª Categoría: 3 números e 1 estrela
* 10ª Categoría: 3 números
* 11ª Categoría: 1 número e 2 estrelas
* 12ª Categoría: 2 números e 1 estrela
* 13ª Categoría: 2 números

## Véxase tamén 
### Ligazóns externas 
* Páxina oficial de Loterías y Apuestas del Estado  
* Páxina oficial da Française des Jeux
David Legerén Cespón

**David Legerén Cespón**, nado en Caldas de Reis e finado en Sanlúcar la Mayor (Sevilla) o 10 de xullo de 1924, foi un avogado e empresario galego.

## Traxectoria 
Fillo de Ramón Legerén. Avogado. Dono do Hotel Balneario Dávila de Caldas de Reis. Foi Rexistrador da Propiedade de Grandas de Salime (1893), Caldas de Reis (1919) e Sanlúcar la Mayor (1923).

## Vida persoal 
Casou con Joaquina Paz Villa e foi pai de David, Jesús e Ramón Legerén Paz.

## Notas 
## Véxase tamén 
### Ligazóns externas 
* Balneario Dávila. Historia
Cristóbal Montoro

**Cristóbal Ricardo Montoro Romero**, nado en Cambil (Xaén) o 28 de xullo de 1950, é un político español, ministro de Facenda e Administracións públicas entre 2011 e 2018. Entre 2000 e 2004 foi tamén ministro de Facenda no goberno de Aznar, e foi membro do Parlamento Europeo e da Comisión de Asuntos Económicos e Monetarios.

## Biografía 
En 1973 licenciouse en Ciencias Económicas pola Universidade Autónoma de Madrid, na que en 1981 obtiña o doutoramento. Exercería como profesor axudante primeiro e logo titular, para finalmente obter no ano 1989 a cátedra de Facenda pública na Universidade de Cantabria.

Dende 1993 é elixido deputado por Madrid e en 1999 entrou a formar parte do Comité executivo do Partido Popular a nivel nacional. Dende a chegada do PP ao goberno convértese no home forte de Rodrigo Rato que lle dá o cargo de secretario de Estado de Economía e na VII lexislatura é designado ministro de Facenda.

Tras as eleccións de 2004, nas que chega ao poder o PSOE con maioría simple, cesa no seu cargo e é elixido eurodeputado nas eleccións dese mesmo ano.

En 2008 volve ser elixido deputado por Madrid, ocupando o cargo de voceiro na Comisión de Economía e Facenda ata o seu nomeamento como Ministro o 22 de decembro de 2011.

Na cerimonia habitual no Palacio da Zarzuela tomou posesión pola fórmula do Xuramento como ministro de Facenda e Administracións Públicas do Goberno de España.
### Imputación 
O 16 de xullo de 2025 foi imputado polos presuntos delitos de suborno, fraude contra a Administración Pública, prevaricación, tráfico de influencias, corrupción nos negocios, falsidade documental e negociacións prohibidas.

## Cargos 
*Deputado por Madrid no Congreso dos Deputados (1993-1996).
*Secretario de Estado de Economía (1996-2000).
*Deputado por Xaén no Congreso dos Deputados (2000-2004).
*Ministro de Facenda (2000-2004).
*Deputado do Parlamento Europeo (2004-2008).
*Deputado por Madrid no Congreso dos Deputados (2008-2011).
*Coordinador de Economía do PP (2008-2012).
*Deputado por Sevilla no Congreso dos Deputados (Dende 2011).
*Ministro de Facenda e Administracións Públicas (Dende 2011).

## Véxase tamén
Quinigol

**Quinigol** é un xogo de azar español xestionado por Loterías y Apuestas del Estado. Baséase nunha serie de partidos xogados por diversos equipos de fútbol, tanto clubs coma seleccións internacionais, nos que hai que acertar, cantos goles marcará cada equipo.

## Regras e premios 
Cada semana no boleto figurarán seis partidos diferentes cos nomes dos equipos que xogan. Cada aposta ten un prezo dun euro, e débese elixir cantos goles marcará cada equipo entre catro opcións diferentes: 0, 1, 2 e M, significando esta última 3 ou máis goles. Unha vez xogados todos os partidos, e sobre a base de cantos partidos se acertou o resultado exacto de ambos os dous equipos, establécense as seguintes categorías de premios, que se reparten o 55% da recadación:

* 1ª Categoría: 6 partidos acertados, gañando o 10% da recadación máis posibles botes da semana ou semanas anteriores.
* 2ª Categoría: 5 partidos acertados, gañando o 9% da recadación.
* 3ª Categoría: 4 partidos acertados, gañando o 8% da recadación.
* 4ª Categoría: 3 partidos acertados, gañando o 7% da recadación.
* 5ª Categoría: 2 partidos acertados, gañando o 20% da recadación.

En caso de varios acertantes nunha mesma categoría, repartiranse a partes iguais o total da recadación que lles corresponda. En caso de non haber acertantes de primeira categoría, o premio acumularíase como bote para a seguinte xornada. Se non houbese acertantes de segunda, o seu premio engrosaria a terceira categoría. Se tampouco houbese de terceira, o premio acumularíase na cuarta, e se na cuarta tampouco, o premio pasaría á quinta. No caso de que tampouco houbese acertantes de quinta categoría, todo o montante de premios pasaría ao bote da xogada seguinte.

## Véxase tamén 
*La Quiniela

### Ligazóns externas 
*Sitio web oficial
Bullo

O termo **Bullo** pode referirse a:

***Bullo**, residuo de certos froitos como a uva ou a oliva, despois de espremelos e sacarlles o líquido;
***Bullo**, unha das moitas denominacións da folla do piñeiro.

Como topónimo, pode referirse a:

;En Galiza
***O Bullo**, lugar da parroquia de Coirós, no concello de Coirós;
***O Bullo**, lugar da parroquia de Roimil, no concello de Friol;
***O Bullo**, lugar da parroquia de Castro, no concello de Miño.

## Véxase tamén
### Outros artigos
***O Bullón**, lugar da parroquia de San Fiz de Monfero, no concello de Monfero.
Manuel Candán Rey

**Manuel Candán Rey** foi un sindicalista e político galego.

## Traxectoria 
Presidente da Agrupación Agraria de Caldas de Reis en 1934. Foi alcalde de Caldas de Reis en 1936.

## Notas
Las altas presiones

***Las altas presiones*** é un filme galego dirixido por Ángel Santos que se estreou no 2014. Contou con Jaione Camborda como directora de arte.

## Sinopse 
Miguel viaxa a Pontevedra, a súa cidade natal, co encargo de rexistrar as localizacións para un filme. A súa viaxe lévao de regreso ó lugar no que medrou, ó reencontro con vellos amigos, pero tamén á posibilidade dunha nova relación: Alicia, unha enfermeira. Miguel tratará de levar a cabo o seu traballo aínda que case sempre prefira gravar ós paisanos cos que se atopa, os movementos e as facianas dos seus amigos e os trens pasando ou o mar.

## Galardóns e nomeamentos 
* 2014: Festival de Sevilla: Premio Xurado Campus "Las nueva Olas" mellor filme.
* 2014: Festival Internacional de Cine de Busán: Sección: Flash Forward.

;XIV edición dos Premios Mestre Mateo

## Véxase tamén 
### Ligazóns externas 
* Páxina oficial 
* Las altas presiones en Margenes.org
As minas do Rei Salomón (filme de 1985)

***As minas do Rei Salomón*** (en ) é un filme estadounidense dirixido por J. Lee Thompson que se estreou no 1985. Baséase na novela de H. Rider Haggard. Está protagonizado por Richard Chamberlain, Sharon Stone, Herbert Lom e John Rhys-Davies. Tivo unha secuela, *Allan Quatermain and the Lost City of Gold* (1987).

Estreouse en galego na TVG o 8 de setembro de 2010.

## Personaxes 
* Richard Chamberlain como Allan Quatermain
* Sharon Stone como Jesse Huston
* Herbert Lom como Bockner kolonela
* John Rhys-Davies como Dogati
* Ken Gampu como Umbopo
* June Buthelezi como Gagoola
* Sam Williams como Scragga
* Shaï K.Ophir como Kassam
* Fidelis Chea como Xefe Mapakï
* Bernard Archard como Profesor Huston

## Notas 
## Véxase tamén 
### Ligazóns externas 
* 
* Ficha en AllMovie
NNT

**NNT** pódese referir a:
* **Número necesario a tratar**, unha medida de impacto empregada en epidemioloxía.
* **Aeroporto de Nan**, en Tailandia, coñecido co código IATA NNT.
* **NAD(P) transhidroxenasa**, unha enzima mitocondrial humana, codificada polo xene NNT.
Número necesario a tratar

En medicina preventiva e epidemioloxía, o **número (de pacientes) necesario a tratar** ou **NNT** (do inglés, *number needed to treat*) é o número de doentes que cómpre expor a un factor preventivo ou terapéutico coa fin de evitar un evento patolóxico ou conseguir un evento curativo. É unha medida bioestatística empregada para medir a efectividade dunha intervención sanitaria.

O número ideal de NNT é 1, xa que isto significaría que todos os individuos sometidos a unha determinada intervención (por exemplo, unha vacina), se verían beneficiados dela. Xa que logo, canto máis elevado sexa o NNT, menor será a eficacia dunha intervención terapéutica.

## Cálculo 
O número que cómpre tratar calcúlase baseándose na seguinte fórmula:
{{ecuación|
\mathbf{NNT}={1}/({I}_{ne}-{I}_e)
||left}}

Na que \mathbf({I}_{ne}-{I}_e) é a diferenza entre incidencias nos non expostos e nos expostos, ou o que vén a ser o mesmo, a redución absoluta do risco.

## Notas 
## Véxase tamén 
### Bibliografía 
* Dawson B, Trapp R. *Bioestadística médica, 4º edición*. Manual moderno, 2005.
### Outros artigos 
* Prevalenza
* Incidencia
* Risco atribuíbel
* Risco relativo
* Risco absoluto
### Ligazóns externas 
* Calculadora online para o NNT (GraphPad Software)
W Barcelona

O **Hotel W Barcelona**, máis coñecido popularmente como **Hotel Vela**, é un rañaceos deseñado por Ricardo Bofill que se atopa no barrio da Barceloneta de Barcelona, dentro da ampliación do porto da cidade. O hotel está xestionado pola cadea hoteleira Starwood Hotels and Resorts e comercializado baixo a marca W Hotels.

## Historia 
Os traballos de infraestrutura empezaron coa apertura dunha nova bocana que divide o porto de Barcelona en dúas áreas: a civil e a industrial. A misión urbana do proxecto foi prover dunha extensión á parte sur da cidade cara á costa.

No momento da presentación do proxecto, o edificio contaba cunha torre en forma de vela que chegaba aos 160 metros. O Concello de Barcelona obrigou o arquitecto a modificar o proxecto para non alterar a silueta da cidade. Finalmente inaugurouse o 1 de setembro de 2009 cunha altura de 99 metros.

A sociedade que obtivo a concesión estaba formada inicialmente por FCC, OHL, Comsa-Emte e Sacresa, cunha participación do 25% de cada unha das empresas, pero Sacresa vendeu a súa participación ao grupo Godia en 2009. A sociedade obtivo a concesión do uso do inmoble por 35 anos, a partir do 2010, ampliables a 15 anos máis. En 2011 o hotel foi posto á venda por uns 200 millóns de euros, por debaixo dos 260 millóns que investiron as construtoras no proxecto.

## O edificio 
250px|miniatura|Perfil do edificio
O edificio, deseñado polo arquitecto Ricardo Bofill, levántase nuns terreos de 7 hectáreas de superficie gañados ao mar na construción da nova bocana do porto. Está encaixado dentro do volume do adro, goza de grandes vistas sobre o mar, e luz natural, e a súa fachada en vidro reflectindo mestura, obxecto e contexto.

O proxecto incluíu unha praza pública aberta no mar, unha mariña e un hotel paisaxe, unha icona cosmopolita. O hotel de 5 estrelas dispón de 473 habitacións, 67 suites, 400 empregados, un bar panorámico situado na azotea con vistas da cidade, spa e fitness, piscinas interiores e exteriores, terrazas, praia, restaurantes, salas de baile, e outros equipamentos baixo unha plataforma de terrazas.

## Controversia 
O Hotel Vela está construído en terreos da Autoridade Portuaria de Barcelona, entidade pública, pero non se fixo pública a forma de adxudicación do proxecto. No barrio da Barceloneta houbo voces contrarias no edificio, que argumentan que a lei establece que só se pode construír un edificio en terreos gañados ao mar se se trata de instalacións portuarias. Os nudistas e surfistas, colectivos que se poden ver a miúdo, nas praias da Barceloneta e de Sant Sebastià argumentan que o complexo hoteleiro modifica as correntes mariñas debido á prolongación do espigón, ademais da modificación dos ventos que agora dificultarán as competicións en patín catalán, embarcación autóctona, e á práctica do wíndsurf. Outra polémica é que non cumpre a lei de costas, posto que está a 20 metros do mar.

## Notas 
## Véxase tamén 
### Outros artigos 
* Lista de rañaceos en Barcelona
* Praia de Sant Sebastià

### Ligazóns externas 
* Sitio web oficial do hotel
Aaron Gordon

**Aaron Addison Gordon**, nado o 16 de setembro de 1995 en San Jose, California, é un xogador estadounidense de baloncesto profesional que xoga nos Denver Nuggets da National Basketball Association (NBA).

## Traxectoria 
O 26 de xuño de 2014, Gordon foi seleccionado na 4ª posición do Draft da NBA de 2014 polos Orlando Magic. O 2 de xullo de 2014, asinou cos Magic e uniuse ó equipo para a Liga de Verán da NBA de 2014. Tras xogar nos primeiros 11 partidos da tempada, Gordon foi apartado indefinidamente tras fracturarse un óso do seu pé esquerdo na derrota de Orlando contra os Washington Wizards por 93-98 o 15 de novembro de 2014.

O 25 de marzo de 2021, Gordon e Gary Clark foron traspasados ós Orlando Magic a cambio de Gary Harris, R. J. Hampton e unha futura elección da primeira rolda do Draft.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Silo (depósito)

[miniatura|dereita|Silo de gran e depósito de auga en [Robliza de Cojos.]]
Un **silo** (do grego σιρός - *siros*, "burato para conservalo gran") é unha construción deseñada para gardar gran e outros materiais a granel; son parte integrante do ciclo de aprovisionamento da agricultura.

Os máis comúns teñen forma cilíndrica, asemellándose a unha torre, construída de madeira, formigón armado ou metal. O deseño, inventado por Franklin Hiram King, emprega polo xeral un aparello mecánico para a carga e descarga dende a parte superior.

Actualmente o deseño orixinal para a agricultura adaptouse a outros usos na industria, empregándose silos para depósito de materiais diversos, como o cemento, e tamén se adaptaron ó eido militar, empregándose silos para depósito e manexo de mísiles.

## Véxase tamén 
### Ligazóns externas 
* Asociación internacional do Silo
Tregua de Nadal

300px|miniatura|dereita|Tropas británicas e alemás reunidas durante a tregua.
A **tregua de Nadal** (en inglés *Christmas truce*; en lingua alemá *Weihnachtsfrieden* ou en francés *Trêve de Noël*) foi unha serie de altos o fogo xeneralizados e non oficiais que tiveron lugar na Fronte occidental durante o Nadal de 1914 no transcurso da primeira guerra mundial.

Na semana previa ao Nadal, os soldados alemáns e os británicos comezaron a intercambiar saúdos e panxoliñas entre as trincheiras. En ocasións, a tensión reduciuse até o punto que os soldados saíron das trincheiras para ir falar cos seus inimigos e intercambiar agasallos.

Isto aconteceu durante a vixilia de Nadal e o día de Nadal, cando moitos soldados de ámbolos dous bandos, así como en menor medida tamén franceses, se aventuraron en "terra de ninguén" e se mesturaron entre eles. Nestes encontros compartiron a comida, fixeron cerimonias de enterro conxuntas e mesmo chegaron a xogar ao fútbol, creando unha das imaxes máis perdurábeis da tregua.

## Véxase tamén 
### Ligazóns externas 
*A Tregua de Nadal en historicaleye.com
Eparquía católica ucraína de Wrocław-Koszalin

A **eparquía de Wrocław-Koszalin** (en ) é unha sé da Igrexa católica ucraína sufragánea da arquieparquía de Przemyśl-Varsovia. En 2010 tiña 25.000 bautizados. O seu ordinario dende 1999 é o bispo Włodzimierz Roman Juszczak.

## Territorio 
A eparquía abrangue a Polonia occidental e central, con xurisdición sobre os fieis da Igrexa católica ucraína.

A sé eparquial é a cidade de Wrocław, onde está a catedral dos Santos Vicente e Xacobe. 

O territorio está organizado en 7 decanatos e en 39 parroquias.

## Historia 
A eparquía de Wrocław-Gdańsk foi erixida o 1 de xuño de 1996 coa bula *Ecclesia catholica* do papa Xoán Paulo II, en territorios da arquieparquía de Przemyśl-Varsovia. O 25 de novembro de 2020 cedeu territorio para a creación da eparquía de Olsztyn–Gdańsk e foi renomeada como eparquía de Wrocław-Koszalin.

## Episcopoloxio 
* Teodor Majkowicz (1 de xuño de 1996 - 9 de maio de 1998, finado)
* Włodzimierz Roman Juszczak (24 de abril de 1999 - actualidade)
Galicia en Caricatura

***Galicia en Caricatura*** foi un periódico editado en Ourense en 1889.

## Historia e características 
Semanario festivo ilustrado, apareceu en outubro de 1889. Fundado e dirixido por Juan Neira Cancela.

## Notas 
## Véxase tamén 
### Bibliografía 
*
Acatlán, Hidalgo

**Acatlán** é un concello e vila localizada no estado mexicano de Hidalgo, a dez km da cidade de Tulancingo e a 147&nbsp;km da Cidade de México.

## Notas 
## Véxase tamén 
### Ligazóns externas 
* Páxina oficial de Acatlán
Ábedes

Como topónimo **Ábedes** pode referirse a:

;En Galiza
***Ábedes**, parroquia do concello de Verín;
****Ábedes**, lugar de dita parroquia.
El Meteoro (Vigo)

***El Meteoro*** foi un periódico editado en Vigo en 1867.

## Historia e características 
Publicación humorística semanal que apareceu en 1867. Fundado e dirixido por Pascual Ruiz Enríquez, entre os seus redactores figuraron Luís Taboada e Juan Neira Cancela. Polo carácter humorístico e as bromas que publicou, foi pechado aos poucos meses polas autoridades e o seu director desterrado.

## Véxase tamén 
### Bibliografía 
*
El Meteoro

***El Meteoro*** foi o nome de dúas publicacións:

****El Meteoro***, periódico publicado en Vigo en 1867.
****El Meteoro***, periódico publicado en Cedeira en 1884.
El Meteoro (Cedeira)

***El Meteoro*** foi un periódico editado en Cedeira en 1884.
## Traxectoria 
Periódico quincenal que apareceu en novembro de 1884. Cualificado como órgano da facción sagastiano-demócrata conservadora, foi rival de *El Horizonte*.

## Notas
Luis Álvarez Rodríguez

**Luís Álvarez Rodríguez**, nado en Ourense o 29 de novembro de 1915 e finado na mesma cidade en 1981, foi un avogado e político galego.

## Traxectoria 
Sobriño de Primitivo Rodríguez Sanjurjo. Fixo o bacharelato no Instituto de Ourense. Estudante de Dereito na Universidade de Santiago de Compostela, co golpe de Estado do 18 de xullo de 1936 incorporouse ao exército sublevado e combateu na primeira División de Navarra e no grupo de Regulares de Tetuán. Licenciose en Dereiro na USC en 1943. Nos anos corenta alistouse na División Azul como capitán, e cando retornou mandou unha compañía da Garda Civil durante uns anos e despois pasou á reserva. Durante os anos de posguerra foi asesor xurídico da xefatura provincial do Movemento e comandante de Infantaría.

Foi presidente da Cámara da Propiedade, da Deputación de Ourense (do 2 de febreiro de 1974 ata o 7 de xaneiro de 1976), procurador en Cortes e presidente da Caixa de Aforros Provincial de Ourense (1974-1976). Foi un dos fundadores de Alianza Popular en Ourense.

## Recoñecementos 
* Encomenda con placa da Orde de Cisneros, 1974.

## Notas 
## Véxase tamén 
### Bibliografía 
### Ligazóns externas 
* Os Presidentes da Deputación (24/8/2012) ourensenotempo.blogspot.com
Marcelo González Martín

**Marcelo González Martín**, nado en Villanubla (Valladolid) o 16 de xaneiro de 1918 e finado o 25 de agosto de 2004, foi un arcebispo e cardeal católico español, que entre 1971 e 1995 foi arcebispo metropolitano de Toledo e primado de España.

## Véxase tamén 
### Ligazóns externas 
* Ficha en Catholic Hierarchy
Gerardo Villabrille

**Gerardo Villabrille Abella**, finado en Cedeira o 26 de febreiro de 1923, foi un farmacéutico, xornalista e político galego.

## Traxectoria 
Fillo de Juan de Villabrille Losada. Colaborou en *El Correo Gallego*. Dirixiu *El Horizonte* de Cedeira (1883-1886). Publicou poemas en *Vida Gallega*. Era o home de Maximiliano Linares Rivas no distrito. Foi Presidente da Xunta de Socorro de Náufragos, da Sociedad Católica y de Instrucción, Xuíz municipal e alcalde de Cedeira (1921-1923).

## Recoñecementos 
* Recibiu a Encomenda da Real Orde de Isabel a Católica en 1918.
* O concello de Cedeira creou a Fundación Pública Cultural Gerardo Villabrille, que se extinguiu en 2013.

## Notas
Iduar Dahir

**Iduar Dahir** (en ), nado o 23 de abril de 1973 en Al-Qaa (gobernación de Al-Biqa, Líbano) é un eclesiástico católico greco-melquita, dende 2013 arcebispo de Trípoli.
## Traxectoria 
Dahir entrou no seminario menor da Orde Basiliana de San Xoán Bautista en 1985, facendo a profesión solemne o 28 de agosto de 1994. Estudou Filosofía e Teoloxía no Instituto Teolóxico San Paulo de Harisa e na Universidade Espírito Santo de Kaslik, e posteriormente Dereito canónico na Universidade La Sagesse de Beirut. Foi ordenado sacerdote o 8 de maio de 1999.

O 9 de xullo de 2013 foi nomeado arcebispo de Trípoli. Recibiu a consagración episcopal o 7 de setembro de mans do patriarca de Antioquía Gregorio III.

## Notas 
## Véxase tamén 
### Ligazóns externas 
* Perfil en Catholic-Hierarchy.org 
* Perfil en GCatholic.org
Maximiliano Linares Rivas

**Maximiliano Linares Rivas**, nado en Santiago de Compostela e finado na Coruña o 3 de marzo de 1932, foi un avogado e político galego.

## Traxectoria 
Fillo de José Jacobo Linares de la Peña e irmán de Aureliano Linares Rivas. Comezou os seus estudos no Seminario, chegando ata o primeiro ano de Filosofía. Saíu do Seminario e fixo a carreira de Dereito na Universidade de Santiago de Compostela, que rematou con 22 anos. Instalouse en Ferrol e despois pasou á Coruña. Foi avogado do Banco de España e da Compañía do Norte. Afiliado ao Partido Conservador, en xullo de 1890 foi designado Gobernador civil da Coruña, permanecendo no cargo até novembro de 1892. Nas eleccións de 1891 foi elixido deputado polo distrito da Fonsagrada. Foi senador pola provincia da Coruña en 1893 e 1894. Nas eleccións de 1896 foi elixido deputado polo distrito de Betanzos. Volveu ser elixido senador pola Coruña en 1899 e 1900. Dirixiu o Partido Conservador na provincia da Coruña.

## Vida persoal 
Casou con Fanny Amil-España Camino e foi avó de Maximiliano Asúnsolo Linares-Rivas.

## Notas 
## Véxase tamén 
### Ligazóns externas 
* Ficha no Congreso do Deputados
* Ficha no Senado
* Xenealoxía Linares-Rivas
Pascual Ruiz Enríquez

**Pascual Ruiz Enríquez**, nado en Redondela o 28 de agosto de 1845 e finado en Vigo o 16 de febreiro de 1924, foi un xornalista galego.

## Traxectoria 
Caixista da imprenta de *La Oliva* e *El Miño*. Funcionario de Correos en Vigo, foi Administrador de Correos en varias capitais. Vicesecretario do Comité Republicano Federal de Vigo (1869), dirixiu os periódicos de Vigo *El Meteoro* (1867), *El Independiente* (1885-1903) e *La Lucha* e colaborou en *El Mirlo*, *Faro de Vigo* e *La Correspondencia Gallega*.

## Vida persoal 
Casou con Amparo Verdi. Volveu casar en segundas nupcias con Agripina Barros.
## Notas 
## Véxase tamén 
### Bibliografía 
*
Francis Galton

thumb|right|Galton na década de 1850.
**Francis Galton**, nado o 16 de febreiro de 1822 e finado o 17 de xaneiro de 1911, foi un intelectual británico que destacou en campos moi diversos, tales que a antropoloxía, a xeografía, a exploración, a meteoroloxía, a estatística ou a psicoloxía. Non tivo cátedras universitarias e realizou a maioría das súas investigacións de maneir independente. As súas múltiples contribucións recibiron recoñecemento formal cando, á idade de 87 anos, foi distinguido co título de *sir*. En 1901, foi, xunto con Karl Pearson e Walter Weldon, cofundador da revista científica *Biometrika*.

Foi un defensor, talvez o primeiro, da euxénese.

## Véxase tamén 
### Ligazóns externas 
* Web do Laboratorio Galton
Arquieparquía católica greco-melquita de Trípoli

A **arquieparquía de Trípoli dos greco-melquitas** (en ) é unha sé da Igrexa Católica Greco-Melquita sufragánea da arquieparquía de Tiro. En 2010 tiña 10.000 bautizados. O seu xerarca actual é o arcebispo Iduar (Eduard) Dahir.

## Territorio 
A arquieparquía ten xurisdición sobre os fieis greco-melquitas da gobernación do Líbano Setentrional. A sé arquieparquial é a cidade de Trípoli, onde está a catedral de San Xurxo, construída en 1835. O territorio está organizada en 15 parroquias.

## Historia 
A antiga diocese, xa coñecida no século IV, foi restaurada o 21 de marzo de 1897. O 28 de abril de 1961 cedeu parte do seu territorio para erixir a arquieparquía de Laodicea.

O 18 de novembro de 1964 e foi elevada ao rango de arquieparquía. En 1969 o Santo Sínodo melquita ampliou a xurisdición da arquieparquía ao distrito de Batrun, antes parte da arquieparquía de Beirut e Biblos. Dende entón, a súa xurisdición abrangue toda a gobernación do Líbano Setentrional.

## Episcopoloxio 
* Xusif Dumani (21 de marzo de 1897 - 4 de decembro de 1922, finado)
* Xusif Kalas (4 de abril de 1923 - 9 de decembro de 1960, finado)
* Arustinus Farah (7 de marzo de 1961 - 25 de agosto de 1977, nomeado arcebispo de Sahla e Fursul)
* Ilias Nixmi (7 de febreiro de 1978 - 5 de agosto de 1995, retirado)
* Xurx Riaxi (28 de xullo de 1995 - 3 de marzo de 2010, retirado)
* Iduar Dahir (9 de xullo de 2013 - actualidade)

## Notas 
## Véxase tamén 
*Perfil na páxina oficial do Patriarcado de Antioquía   
*Perfil en Catholic-Hierarchy.org 
*Perfil en GCatholic.org
Viridiplantae

**Viridiplantae** (literalmente "plantas verdes") son un clado de organismos eucarióticos constituído polas algas verdes (fundamentalmente acuáticas) e as plantas terrestres (embriófitas), que evolucionaron a partir das anteriores. Teñen células con parede celular con celulosa, e cloroplastos primarios derivados da endosimbiose con cianobacterias, que conteñen clorofilas a e b e carecen de ficobilinas. Existen máis de 350.000 especies de Viridiplantae.

Nalgúns sistemas de clasificación, o grupo foi tratado como reino, dándolle varios nomes posibles, como **Viridiplantae**, **Chlorobionta**, ou simplemente **Plantae**, este último amplía o tradicional reino das plantas para incluír as algas verdes. Adl* et al.*, que elaboraron unha clasificación de todos os eucariotas en 2005, introduciron o nome **Chloroplastida** para este grupo, que reflicte que o grupo ten cloroplastos primarios con clorofila verde. Estes autores rexeitaron o nome Viridiplantae porque algunhas das especies non son plantas, tal como se entenden estas tradicionalmente. As Viridiplantae están constituídas por dous clados: Chlorophyta e Streptophyta. Xunto coas Rhodophyta e as glaucophyta, as Viridiplantae crese que pertencen ao amplo clado das Archaeplastida ou Primoplantae.

Unha avaliación taxonómica dos eucariotas baseada na distribución da miosina indica que as Viridiplantae perderon as miosinas de clase I.

## Filoxenia e clasificación 
### Leliaert *et al*. 2012 
Filoxenia simplificada das Viridiplantae de acordo con Leliaert *et al*. 2012.
* Viridiplantae
:* Chlorophyta
::* clorófitas básicas ou *core*
:::* Ulvophyceae
::::* Cladophorales
::::* Dasycladales
::::* Bryopsidales
::::* Trentepohliales
::::* Ulvales-Ulotrichales
::::* Oltmannsiellopsidales
:::* Chlorophyceae
::::* Oedogoniales
::::* Chaetophorales
::::* Chaetopeltidales
::::* Chlamydomonadales
::::* Sphaeropleales
:::* Trebouxiophyceae
::::* Chlorellales
::::* Oocystaceae
::::* Microthamniales
::::* Trebouxiales
::::* Clado *Prasiola*
:::* Chlorodendrophyceae
:::* Pedinophyceae 
::* prasinófitas (parafilético)
:::* Pyramimonadales
:::* Mamiellophyceae
:::* Pycnococcaceae
:::* Nephroselmidophyceae
:::* Prasinococcales
:::* Palmophyllales
:* Streptophyta 
::* Charophyta
:::* Mesostigmatophyceae
:::* Chlorokybophyceae
:::* Klebsormidiophyceae
:::* Charophyceae
:::* Zygnematophyceae
:::* Coleochaetophyceae
::* Embryophyta (plantas terrestres)

**Cladograma**

## Notas 
## Véxase tamén 
### Outros artigos 
* Algas verdes
* Chlorophyta
* Plantas
* Anxiospermas
Nea Salamis Famagusta F.C.

O **Nea Salamis Famagusta** ou **Nea Salamina Famagusta** (en grego: *Νέα Σαλαμίνα Αμμοχώστου*) é un equipo de fútbol profesional da cidade de Famagusta, en Chipre, sección do club de deportes do mesmo nome, fundado en 1948. Converteuse nun club de refuxiados despois da Invasión turca de Chipre de 1974, cando Turquía ocupou a parte norte da illa. O club ten temporalmente a súa sede en Larnaca e leva o nome da antiga cidade grega de Salamina (*Σαλαμίς*), preto da actual Famagusta.

Os seus éxitos máis destacables foron a consecución da Copa e da Supercopa de Chipre en 1990. Na liga a súa posición máis alta foi o terceiro posto. Durante os cinco primeiros anos (1948-1953), o equipo participou nos campionatos da Federación de Afeccionados de Fútbol do país. En 1953, o club uniuse á Asociación Chipriota de fútbol, participando regularmente en campionatos e competicións de copa. Xogou máis de 50 tempadas na liga chipriota de fútbol.

O equipo participou por primeira vez en competicións europeas en 1990 na Recopa de Europa de fútbol, e xogou a Copa Intertoto da UEFA nos anos 1995, 1997 e 2000.

## Palmarés 
### Fútbol masculino 
* **Copa de Chipre (1):** 1990
* **Supercopa de Chipre (1):** 1990
* **Segunda División de Chipre (4):** 1955, 1980, 2002, 2004

### Fútbol feminino 
* **Supercopa de Chipre (1)**: 2007/08

## Véxase tamén
Palacio de Deportes de Murcia

O **Palacio de Deportes de Murcia** é un pavillón deportivo multiúsos da cidade de Murcia, España. O recinto serve de sede para o equipo de baloncesto UCAM Murcia e para o de fútbol sala ElPozo Murcia. Deseñado polo arquitecto Miguel Ángel Beloqui, foi construído en 1994, contando coas mellores innovacións existentes da época e custando máis de 4.500 millóns de pesetas. Ten unha capacidade total de 7.454 espectadores (6.026 en bancadas fixas e 1.428 en bancadas móbiles), ampliable a preto de 9.000 con bancadas supletorias. Está situado na Avenida del Rocío, na zona da capital murciana coñecida como Las Atalayas.

## Notas 
## Véxase tamén
### Ligazóns externas
*Información na web de Deportes do Concello de Murcia
La Tertulia

***La Tertulia*** foi un periódico editado en Ourense en 1883.

## Historia e características 
Subtitulado *Órgano de la Sociedad de este nombre*, apareceu en marzo de 1883. Revista semanal con colaboracións literarias e información xeral. Foi o seu director e responsable Luciano Cid Hermida, e en decembro pasou a dirixilo Alberto García Ferreiro. Entre os seus colaboradores figuraban Emilia Pardo Bazán, Emilia Calé, Juan Manuel Paz Novoa, Jesús Muruais, Alfredo Vicenti, Benito Fernández Alonso, Juan Neira Cancela, Benito Fernández Alonso e Ramón Quesada Borrajo. Cesou a súa publicación a finais de 1883.

## Notas 
## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Ourense
Louriña

O topónimo **Louriña** pode referirse a:

;En Galiza
***Louriña**, lugar da parroquia de Cuntis, no concello de Cuntis;
***A Louriña**, lugar da parroquia de Pontellas, no concello do Porriño.

## Véxase tamén
### Outros artigos
***Val da Louriña**, comarca natural nos concellos do Porriño e Mos.
Galicia Ilustrada (Ourense)

***Galicia Ilustrada*** foi unha revista editada en Ourense en 1911.

## Historia e características 
Revista semanal que tiña previsto aparecer en abril de 1911. Dirixida por Gerardo Álvarez Limeses, Juan Fernández Pérez era o director artístico e Luís Madriñán Megid o administrador. Só se publicou o número programa o 22 de xaneiro de 1911.

## Véxase tamén 
### Bibliografía 
* 
* 
* 
### Outros artigos 
* Lista de publicacións impresas da provincia de Ourense
Álbum Literario de Galicia

***Álbum Literario de Galicia*** foi unha revista editada en Santiago de Compostela en 1860.

## Historia e características 
Subtitulada *Revista semanal científica y literaria*, apareceu en 1860. Estivo dirixida probablemente por Félix Moreno Astray e os redactores eran os alumnos do seminario de Santiago de Compostela; outros autores sinalan como director a José Pérez Villaamil, que tivo unha presenza importante na publicación e asinou a "Introducción". Entre os seus colaboradores figuraron Manuel López Lorenzo, Luís Aguirre del Río e Camilo Pérez. Desapareceu aos tres meses.

## Véxase tamén 
### Bibliografía 
* 

* 

### Outros artigos 
* *Álbum Literario*
### Ligazóns externas
Kayseri

**Kayseri** é unha cidade de Anatolia Central, Turquía. Está localizada na provincia de Kayseri. A cidade de Kayseri está composto de cinco distritos metropolitanos, os dous centrais de Kocasinan e Melikgazi, e dende 2004, tamén Hacılar, İncesu e Talas.

Kayseri está a carón do extinto volcán do Monte Erciyes, cunha altitude de 3.916 metros.

Na época romana chamábase *Cesarea de Capadocia*&nbsp;(*Caesarea Cappadocia*) ou *Cesarea Mazaca*.

## Notas 
## Véxase tamén 
### Ligazóns externas 
* Páxina oficial
Hollywood Records

**Hollywood Records, Inc.** é un selo discográfico estadounidense propiedade de Disney Music Group que se centra nos estilos pop, rock, rock alternativo, hip hop e country e tamén especializado en gravacións para unha audiencia máis madura non axeitadas para a súa etiqueta principal, Walt Disney Records. 

Fundado en decembro de 1989, no presente inclúe a artistas como Adrian Lyles, New Hope Club, Sofia Carson, Tini, Area21, Queen, Freya Skye, Little Image, Almost Monday, Andy Grammer, e Kenzie. O selo tamén publica as bandas sonoras e edicións dixitais de Marvel Studios, 20th Century Studios, Searchlight Pictures, ABC, National Geographic, Hulu, 20th Television, FX, e ESPN dende as súas adquisicións por parte de The Walt Disney Company.

## Notas 
## Véxase tamén 
### Ligazóns externas 
*Páxina web oficial
Hixinio Ameixeiras

**Higinio Víctor Ameijeiras Varela**, nado en Ferrol, foi un xornalista galego.

## Traxectoria 
Inspector xeral do Norte de La Ganadera Española. Masón. Presidente do Grupo esperantista do Barco de Valdeorras (1906) e posteriormente secretario do de Ourense. Creou a festa dos nenos pobres nos Reis de 1907, revitalizou a Festa dos Maios convocando un concurso en 1909, e dirixiu *Ecos de Orense* (1910-1911). Foi o principal promotor das Festas do Corpus, a través da Liga de Amigos. Foi presidente da Irmandade da Fala de Ourense e o primeiro director de ''O Tio Marcos d'a Portela*, cesando como director en xuño de 1917. En 1918 participou en mitins rexionalistas con Otero Pedrayo, Arturo Noguerol e Antón Losada Diéguez.
## Obras 
Publicou en 1917, na imprenta-papelería de *La Región*, o parrafeo cómico-costumista *De Conversa''. Foi estreada por Toxos e Froles no Salón Apolo de Ourense o 8 de xuño dese ano.

## Vida persoal 
Casou na Coruña con Adela Ferrer Lacaba en 1902.

## Notas
Xurx Riaxi

**Xurx Riaxi** (en ), nado o 25 de novembro de 1933 en Kaa al Rim, preto de Sahla (gobernación de Al-Biqa, Líbano) e finado o 28 de outubro de 2012, foi un eclesiástico católico greco-melquita, dende 1995 até 2010 arcebispo de Trípoli.

## Traxectoria 
Xurx Riaxi naceu o 25 de novembro de 1933 en Kaa al Rim, preto de Sahla (na gobernación de Al-Biqa, Líbano). Ingresou na Orde Basiliana de San Xoán Bautista, facendo os votos perpetuos o 28 de agosto de 1955, e logo de pasar polo seminario completou os seus estudos de Filosofía e Teoloxía na Universidade San Xosé de Beirut; estudou tamén Física e Matemáticas na Universidade Americana de Beirut e fixo un posgrao no Instituto Católico de París para especializarse no ensino da lingua francesa.

Foi ordenado sacerdote o 4 de abril de 1965 polo arcebispo de Beirut e Biblos Filib Naba. Dedicou o seu traballo pastoral á mocidade, sendo un dos dirixentes do movemento scout, administrando o seminario menor da súa orde, e dirixindo a escola secundaria de Santo Antón en Kfarxima. En 1971 foi trasladado aos Estados Unidos de América, como auxiliar da parroquia de Detroit, e a partir de 1978 como párroco. En 1982 foi nomeado arquimandrita.

O 26 de marzo de 1987 foi nomeado bispo de San Miguel de Sidney, ao aceptar a Santa Sé o seu nomeamento polo Santo Sínodo da Igrexa greco-melquita. Recibiu a consagración episcopal o 19 de xullo de mans do patriarca de Antioquía Máximo V Hakim.

O 28 de xullo de 1995 foi nomeado arcebispo de Trípoli. Retirouse o 3 de marzo de 2010. Finou o 28 de outubro de 2012 nun hospital de Biblos.

## Notas 
## Véxase tamén 
### Ligazóns externas 
* Perfil en Catholic-Hierarchy.org
Emblema de Turkmenistán

O **emblema de Turkmenistán** é un dos símbolos do país. Foi creado despois de que Turkmenistán conseguise a independencia da Unión Soviética en 1991. A estrela de oito puntas (coñecida como Rub El Hizb (۞), un símbolo do islam que profesan a maioría dos turcománs) con bordos de ouro, ten no seu centro un disco con trigo, cinco alfombras e un cabalo de raza Akhal-Teke, máis concretamente o do antigo presidente, o cal foi unha fonte de orgullo para o pobo turcomán. Unha variante redonda do emblema foi usada entre 1992 e 2003.

## Notas 
## Véxase tamén 
### Outros artigos 
* Bandeira de Turkmenistán
* Garaşsyz, Bitarap, Türkmenistanyň Döwlet Gimni
Donovan

**Donovan**, nado como **Donovan Philips Leitch** o 10 de maio de 1946, é un cantante escocés. Desenvolveu un ecléctico estilo que mesturaba varios estilos como o folk, jazz, pop, psicodelia e world music (sobre todo calypso). Viviu en Escocia, Londres e California, e dende 2008, no Condado de Cork, Irlanda, xunto coa súa familia. A súa carreira musical naceu na escena folk británica, e acadou a fama no Reino Unido en 1965 con actuacións en directo en *Ready Steady Go!*.

## Notas 
## Véxase tamén 
### Ligazóns externas 
* Páxina web oficial 
*
Resacón 3

***Resacón 3*** (en ) é un filme estadounidense dirixido por Todd Phillips que se estreou no 2013. É a secuela de *Resacón 2. Agora en Thailandia*, e o terceiro e derradeiro da serie *Resacón nas Vegas*. Está protagonizado por Bradley Cooper, Ed Helms, Zach Galifianakis, Justin Bartha e Ken Jeong.

Estreouse en galego na TVG o 14 de marzo de 2016. O director de dobraxe foi Chema Gagino.

## Personaxes 
* Bradley Cooper como Phil Wenneck
:Voz da dobraxe galega de Raúl Dans.
* Ed Helms como Dr. Stuart "Stu" Price
:Voz da dobraxe galega de Antón Olmos.
* Zach Galifianakis como Alan Garner
:Voz da dobraxe galega de Carlos Jiménez.
* Justin Bartha como Doug Billings
* Ken Jeong como Leslie Chow
:Voz da dobraxe galega de Chema Gagino.
* John Goodman como Marshall
* Melissa McCarthy como Cassie
* Jeffrey Tambor como Sid Garner
* Heather Graham como Jade
* Sasha Barrese como Tracy Billings
* Jamie Chung como Lauren Price
* Gillian Vigman como Stephanie Wenneck
* Mike Epps como Black Doug
* Mike Vallely como Neeco
* Jonny Coyne como Hector
* Davin Tong (Peter Chao) como fillo de Chow

## Notas 
## Véxase tamén 
### Ligazóns externas 
* Páxina oficial  
* 
* Ficha en Rotten Tomatoes 
* Ficha en Metacritic 
* Ficha en BoxOfficeMojo
Emblema de Uzbekistán

O **emblema de Uzbekistán** é un dos símbolos oficiais do país. Foi adoptado o 2 de xullo de 1992. É semellante ó da antiga República Socialista Soviética de Uzbekistán.

## Véxase tamén 
### Outros artigos 
* Bandeira de Uzbekistán

### Ligazóns externas 
* Embaixada de Uzbekistán nos Estados Unidos
* Escudo de Uzbekistán en FOTW
Emblema de Tadjiikistán

O **emblema de Tadjiikistán** é un dos símbolos oficiais do país.

## Escudos históricos 

Ficheiro:Coat of Arms of Tajik ASSR.png|Escudo de armas da República Autónoma Socialista Soviética de Tadjiikistán (1929-1932)
Ficheiro:Emblem of the Tajik SSR (1936).svg|Escudo de armas da República Socialista Soviética de Tadjiikistán (1936-1937)
Ficheiro:Emblem of the Tajik Soviet Socialist Republic (1940–1991), Emblem of Tajikistan (1991–1992).svg|Escudo de armas da República Socialista Soviética de Tadjiikistán (1937-1991)
Ficheiro:Coat of arms of Tajikistan 1992-1993.svg|Escudo de armas da República de Tadjiikistán (1992-1993)

## Véxase tamén 
### Outros artigos 
* Bandeira de Tadjiikistán
* Himno Nacional de Tadjiikistán
Dante Exum

**Dante Exum**, nado o 13 de xullo de 1995 en Melbourne, é un xogador australiano de baloncesto profesional que xoga no KK Partizan.

## Traxectoria profesional 
O 26 de xuño de 2014, Exum foi seleccionado na 5ª posición do Draft da NBA de 2014 polos Utah Jazz. O 11 de xullo de 2014, asinou o seu contrato de rookie cos Jazz e uniuse ó equipo para a Liga de Verán da NBA de 2014. O 29 de outubro de 2014, Exum fixo o seu debut na NBA, acadando 5 puntos, 1 asistencia e 1 roubo de balón na derrota por 93-104 contra os Houston Rockets.

O 24 de decembro de 2019, Exum foi traspasado xunto a dúas futuras eleccións da segunda rolda do Draft ós Cleveland Cavaliers, a cambio de Jordan Clarkson.

O 16 de xaneiro de 2021, Exum foi traspasado ós Houston Rockets nun traspaso entre tres equipos que tamén mandou a James Harden ós Brooklyn Nets, pero non chegou a xogar cos Rockets.

O 7 de decembro de 2021, Exum asinou un contrato de dous meses e medio co FC Barcelona da Liga ACB.

O 10 de xullo de 2022, Exum asinou por unha tempada co KK Partizan serbio.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com